(Návrh)

**Vyhláška**

**Ministerstva spravodlivosti Slovenskej republiky**

z ... 2015,

**ktorou sa mení a dopĺňa vyhláška Ministerstva spravodlivosti Slovenskej republiky**

**č. 368/2008 Z. z., ktorou sa vydáva Poriadok výkonu trestu odňatia slobody**

**v znení vyhlášky č. 500/2013 Z. z.**

Ministerstvo spravodlivosti Slovenskej republiky podľa § 102 ods. 1 písm. a) až l) a u) a ods. 2 zákona č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva spravodlivosti Slovenskej republiky č. 368/2008 Z. z., ktorou sa vydáva Poriadok výkonu trestu odňatia slobody v znení vyhlášky č. 500/2013 Z. z. sa mení a dopĺňa takto:

**1.** V § 26 ods. 2 písm. d) štvrtom bode sa za slovo „trestu“ vkladá čiarka a vypúšťa sa slovo „alebo“.

**2.** V § 26 ods. 2 písm. d) piatom bode sa na konci pripája slovo „alebo“.

**3.** V § 26 ods. 2 sa písmeno d) dopĺňa šiestym bodom, ktorý znie:

„6. premene zvyšku trestu odňatia slobody na trest domáceho väzenia.“.

**4.** V § 36 odsek 5 znie:

„(5) Návšteva počas výkonu disciplinárneho trestu umiestnenia do uzavretého oddielu v mimopracovnom čase, disciplinárneho trestu celodenného umiestnenia do uzavretého oddielu a disciplinárneho trestu umiestnenia do samoväzby sa vykoná vždy bez priameho kontaktu.“.

**5.** V § 65 odsek 1 znie:

„(1) Pri vypracúvaní hodnotenia odsúdeného na účely rozhodovania v konaní o milosť,
o upustenie od výkonu zvyšku trestu, zmene spôsobu výkonu trestu, určení spoločného spôsobu výkonu postupne uložených trestov a premene zvyšku trestu odňatia slobody na trest domáceho väzenia sa postupuje primerane podľa § 64.“.

**Čl. II**

Táto vyhláška nadobúda účinnosť 1. júla 2015.